O‘zbekiston Respublikasi norezidentlari uchun ma’lumot

UzIMEI tizimining operatori barcha relokantlar uchun maksimal darajada qulaylik yaratishni maqsad qilgan. Boshqa davlatlardan tashrif buyurgan fuqarolarning fikr-mulohazalariga ko‘ra, qo‘llab-quvvatlash dasturi ko‘plab insonlarning O‘zbekistonga osonroq moslashishiga yordam bermoqda. O‘zbekistonda mobil qurilmalarni majburiy ro‘yxatdan o‘tkazish tizimi joriy etilganini inobatga olib, mehmonlarda bir qator savollar tug‘ilishi tabiiy.
Boshidanoq, IT Park bilan birgalikda boshqa davlatlardan tashrif buyurgan fuqarolarning (norezidentlar) IMEI kodini ro‘yxatdan o‘tkazish bo‘yicha hamkorlik ishlari boshlangan.
Boshqa davlat fuqarolari mobil qurilmalarining IMEI kodini/kodlarini ro‘yxatdan o‘tkazish jarayoni shu joyning o‘zida 3—5 daqiqa ichida hal qilinadi.
Bugungi kunga qadar O‘zbekiston Respublikasining har bir viloyatida IMEI kodlarini ro‘yxatdan o‘tkazish nuqtalari mavjud.
IMEI kodini ro‘yxatga olish nuqtalari:
Shuningdek, pochta bo‘limlari va dilerlik markazlariga murojaat qilishingiz mumkin (IMEI ro‘yxatga olish nuqtalarining joylashuvi bilan www.uzimei.uz saytida tanishishingiz mumkin).

Ta’kidlab o‘tish lozimki, UzIMEI tizimi operatori tomonidan rezidentlar va norezidentlar uchun IMEI ro‘yxatdan o‘tkazish tartibini soddalashtirish bo‘yicha bir qator ishlar amalga oshirilmoqda.
Batafsil ma’lumotga ega bo‘lish uchun 1170 yagona raqamiga (aloqa markazida qo‘ng‘iroqlar kecha-yu kunduz qabul qilinadi) murojaat qilishingiz yoki info@uzimei.uz elektron manziliga xabar yuborishingiz mumkin.